b'\n_START_ARTICLE_\nT\xc3\xb6rnin\xe2\x80\x93M\xc3\xa4nnist\xc3\xb6n asek\xc3\xa4tk\xc3\xb6\n_START_SECTION_\nPresidentin pikakiv\xc3\xa4\xc3\xa4ri\n_START_PARAGRAPH_\nPikakiv\xc3\xa4\xc3\xa4rin per\xc3\xa4st\xc3\xa4 l\xc3\xb6ytyi alun perin valkoinen ja siniraitainen nen\xc3\xa4liina, jonka perusteella sotavuosina T\xc3\xb6rnin alaisena palvellut Tasavallan presidentti Mauno Koivisto tunnisti aseen: nen\xc3\xa4liina oli h\xc3\xa4nen ja h\xc3\xa4n itse oli k\xc3\xa4ytt\xc3\xa4nyt t\xc3\xa4t\xc3\xa4 asetta sotatoimien aikana. Liina oli jo h\xc3\xa4nen sit\xc3\xa4 viimeksi k\xc3\xa4ytt\xc3\xa4ess\xc3\xa4\xc3\xa4n niin pehme\xc3\xa4ksi kulunut, ett\xc3\xa4 se sopi hyvin aseen ulkoiseen puhdistukseen. Ase on n\xc3\xa4ytteill\xc3\xa4 Sotamuseossa; samoin alkuper\xc3\xa4inen nen\xc3\xa4liina ja siit\xc3\xa4 presidentin kertoman perusteella tehty paperinen toisinto ovat samassa vitriiniss\xc3\xa4 kuin ase._NEWLINE_K\xc3\xa4tk\xc3\xb6paikan tiehaara merkittiin n\xc3\xa4ht\xc3\xa4vyyskilvell\xc3\xa4, kallionkolo erillisell\xc3\xa4 nimikilvell\xc3\xa4 ja l\xc3\xa4helle sijoitettiin koko asek\xc3\xa4tkent\xc3\xa4prosessia ja t\xc3\xa4t\xc3\xa4 erillistapausta k\xc3\xa4sittelev\xc3\xa4 taulu.'